คุณที่พาแม่ปรึกษา ให้ค้นหาคำว่า Alzicma Disc...อ่านลายมือคุณไม่ออกครับ เป็นโรคอะไร searchไม่เจอครับ
สวัสดีค่ะ จากอักษรที่เขียนมา น่าจะเป็นคำว่าAlzheimer's diseaseค่ะ อย่างไรก็ตาม แนะนำควรลองปรึกษาแพทย์ให้แน่ชัดอีกครั้ง ว่าหมายถึงโรคอะไรหากเป็นโรค Alzheimer's disease ซึ่งเป็นโรคสมองเสื่อมชนิดหนึ่งที่ทำให้เกิดความจำเสื่อม หลงลืม โดยอาการจะค่อยเป็นค่อยไปอย่างช้าๆ โดยใช้เวลาหลายปี โดยในระยะเริ่มต้น ก็จะมีอาการหลงๆ ลืมๆ เช่น ลืมหรือนึกชื่อสถานที่ สิ่งของไม่ออก ลืมบทสนทนาหรือเหตุการณ์ที่เพิ่งเกิดขึ้น วางของผิดที่ อาจไปวางในที่ที่ไม่น่าจะไปวางไว้ ถามคำถามซ้ำเดิมหลายครั้ง ตัดสินใจได้ช้าลง อารมณ์แปรปรวนบ่อยครั้ง เช่น หงุดหงิด กระวนกระวาย วิตกกังวลกว่าปกติ หรือมีอาการสับสนเป็นช่วงๆในระยะกลาง ผู้ป่วยจะยิ่งมีปัญหาด้านความทรงจำ การจำชื่อของคนรู้จักกลายเป็นเรื่องยากมากขึ้น เกิดภาวะสับสนและสูญเสียการรับรู้ด้านสถานที่ เวลา และบุคคล เช่น หลงทาง หรือเดินไปเรื่อยเปื่อยโดยไม่รู้วันเวลา การทำกิจวัตรประจำวันที่มีหลายขั้นตอนกลายเป็นเรื่องยากขึ้น เช่น การแต่งตัว การทานอาหาร มีอาการหลงผิด เชื่อในเรื่องที่ไม่เป็นความจริงอย่างสนิทใจ รวมถึงอาจรู้สึกหวาดระแวงหรือสงสัยในตัวผู้ดูแลหรือครอบครัวของตนเอง มีปัญหาเกี่ยวกับการพูดหรือการใช้ภาษาสื่อสาร มีปัญหาด้านการนอนหลับ เกิดความเปลี่ยนแปลงทางอารมณ์ เป็นต้นในระยะปลาย อาการก็จะรุนแรงขึ้น ในระยะนี้ผู้ป่วยจะช่วยเหลือตัวเองไม่ได้ ต้องได้รับการดูแลและให้ความช่วยเหลือตลอด ไม่ว่าจะเป็นการทานอาหาร การอาบน้ำ การขับถ่าย เป็นต้น สูญเสียความสามารถในการพูดลงไปทีละน้อยจนไม่สามารถสื่อสารได้ มีอาการหลงผิด ประสาทหลอน เป็นต้น